CELEX: 31985R3189
Language: el
Date: 1985-11-14 00:00:00
Title: Κανονισμός (ΕΟΚ) αριθ. 3189/85 της Επιτροπής της 14ης Νοεμβρίου 1985 που παρεκκλίνει από ορισμένες διατάξεις των κανονισμών (ΕΟΚ) αριθ. 1836/82 και (ΕΟΚ) αριθ. 1974/80 σχετικά με τους όρους πώλησης των σιτηρών που κατέχονται από τους οργανισμούς παρεμβάσεως, και της χορήγησης επισιτιστικής βοήθειας με τη μορφή σιτηρών

Avis juridique important

|

31985R3189

Κανονισμός (ΕΟΚ) αριθ. 3189/85 της Επιτροπής της 14ης Νοεμβρίου 1985 που παρεκκλίνει από ορισμένες διατάξεις των κανονισμών (ΕΟΚ) αριθ. 1836/82 και (ΕΟΚ) αριθ. 1974/80 σχετικά με τους όρους πώλησης των σιτηρών που κατέχονται από τους οργανισμούς παρεμβάσεως, και της χορήγησης επισιτιστικής βοήθειας με τη μορφή σιτηρών  

Επίσημη Εφημερίδα αριθ. L 301 της 15/11/1985 σ. 0027 - 0028 Ισπανική ειδική έκδοση: Κεφάλαιο 03 τόμος 38 σ. 0139  Πορτογαλική ειδική έκδοση : Κεφάλαιο 03 τόμος 38 σ. 0139 

*****ΚΑΝΟΝΙΣΜΟΣ (ΕΟΚ) αριθ. 3189/85 ΤΗΣ ΕΠΙΤΡΟΠΗΣ  της 14ης Νοεμβρίου 1985  που παρεκκλίνει από ορισμένες διατάξεις των κανονισμών (ΕΟΚ) αριθ. 1836/82 και (ΕΟΚ) αριθ. 1974/80 σχετικά με τους όρους πώλησης των σιτηρών που κατέχονται από τους οργανισμούς παρεμβάσεως, και της χορήγησης επισιτιστικής βοήθειας με τη μορφή σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 7 παράγραφος 5, το άρθρο 8 παράγραφος 4 και το άρθρο 28,  Εκτιμώντας:  ότι ο κανονισμός (ΕΟΚ) αριθ. 1836/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1806/85 (4), καθορίζει τις διαδικασίες και τους όρους πώλησης των σιτηρών που κατέχονται από τους οργανισμούς παρεμβάσεως· ότι ορίζει, ιδιαίτερα στο άρθρο 5, ότι τα σιτηρά δεν μπορούν να διατεθούν στην κοινοτική αγορά σε τιμή χαμηλότερη από την τιμή παρέμβασης και την τιμή αναγωγής στην περίπτωση μαλακού σίτου αρτοποιήσιμης ποιότητας ο οποίος έχει αποτελέσει αντικείμενο ειδικού μέτρου παρέμβασης·  ότι το Συμβούλιο, μέχρι σήμερα, δεν ενέκρινε στον τομέα των σιτηρών τις τιμές παρεμβάσεως και αναγωγής για την περίοδο εμπορίας 1985/86· ότι, ωστόσο, η Επιτροπή, με την επιφύλαξη των διατάξεων που θα θεσπιστούν από το Συμβούλιο και σαν μέτρο διασφάλισης, θέσπισε, αντίστοιχα με την απόφαση 85/329/ΕΟΚ (5) και τον κανονισμό (ΕΟΚ) αριθ. 2124/85 (6), τις τιμές αγοράς για τον σκληρό σίτο και τα άλλα σιτηρά που πρέπει να εφαρμόζονται από τους οργανισμούς παρέμβασης· ότι πρέπει, υπό τις παρούσες συνθήκες, να προβλεφθεί ότι αυτές οι τιμές αγοράς αποτελούν τις ελάχιστες τιμές που πρέπει να τηρούνται κατά τη μεταπώληση των προϊόντων αυτών στην αγορά· ότι, γενικά, πρέπει να θεωρηθεί ότι αυτές οι τιμές αγοράς εφαρμόζονται κάθε φορά που γίνεται μνεία, στον κανονισμό (ΕΟΚ) αριθ. 1836/82, της τιμής παρέμβασης ή της τιμής αναγωγής·  ότι πρέπει να προβλεφθεί ότι οι τιμές αγοράς που προαναφέρονται εφαρμόζονται επίσης για να καθοριστεί το ποσό για το οποίο ο υπερθεματιστής μιας παράδοσης, για επισιτιστική βοήθεια, σιτηρών που κατέχονται από οργανισμό παρέμβασης πρέπει να ασφαλίζει το εμπόρευμα για να αποζημιώσει τον εν λόγω οργανισμό σε περίπτωση απώλειας ή αλλοίωσης του εμπορεύματος, κατ' εφαρμογή του άρθρου 12 παράγραφος 5 του κανονισμού (ΕΟΚ) αριθ. 1974/80 της Επιτροπής της 22ας Ιουλίου 1980 περί γενικών μέτρων εφαρμογής για την εκτέλεση ορισμένων ενεργειών επισιτιστικής βοήθειας με τη μορφή σιτηρών και ορύζης (7), όπως τροποποιήθηκε τελευταία από τον κανονισμό (ΕΟΚ) αριθ. 3323/81 (8)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 5 παράγραφος 1 του κανονισμού (ΕΟΚ) αριθ. 1836/82, οι ακόλουθες διατάξεις εφαρμόζονται κατά τη μεταπώληση στην αγορά της Κοινότητας σιτηρών που κατέχονται από τους οργανισμούς παρέμβασης:  1. Η προσφορά που επιλέγεται πρέπει τουλάχιστον να αντιστοιχεί στην τιμή, για ισοδύναμη ποσότητα, που διαπιστώνεται στην αγορά όπου βρίσκεται ο χώρος αποθήκευσης ή, ελλείψει αυτής, στην πλησιέστερη αγορά λαμβάνοντας υπόψη τα έξοδα μεταφοράς. Η τιμή προσφοράς δεν μπορεί, σε καμία περίπτωση, να είναι μικρότερη από την τιμή αγοράς που εφαρμόζεται την τελευταία ημέρα προθεσμίας υποβολής των προσφορών που καθορίζεται:  - σύμφωνα με τα άρθρα 1 και 3 του κανονισμού (ΕΟΚ) αριθ. 2124/85, όσον αφορά τον μαλακό σίτο, την κριθή, τον αραβόσιτο, το σόργο και την σίκαλη,  - σύμφωνα με το άρθρο 1 παράγραφοι 1 και 3 της απόφασης 85/329/ΕΟΚ, όσον αφορά τον σκληρό σίτο,  και προσαρμόζεται, κατά περίπτωση:  - όταν πρόκειται για ορισμένες ποικιλίες σκληρού σίτου, σύμφωνα με το άρθρο 4 παράγραφος 6 του κανονισμόυ (ΕΟΚ) αριθ. 1570/77 της Επιτροπής (9),  - όταν πρόκειται για σίκαλη αρτοποιήσιμης ποιότητας, μέσω της ειδικής αύξησης που αναφέρεται στο άρθρο 6 παράγραφος 1 του κανονισμού (ΕΟΚ) αριθ. 1570/77.  2. Στην περίπτωση που ο μαλακός σίτος αγοράστηκε σύμφωνα με τις διατάξεις του άρθρου 4 παράγραφος 3 δεύτερο εδάφιο του κανονισμού (ΕΟΚ) αριθ. 1629/77 της Επιτροπής (10), η προσφορά που επιλέγεται γι' αυτό το μαλακό σίτο δεν μπορεί, σε καμία περίπτωση, να είναι μικρότερη από την τιμή αγοράς, που αναφέρεται στο σημείο 1.  Οι τιμές αγοράς που αναφέρονται στο πρώτο εδάφιο εφαρμόζονται, επίσης κάθε φορά που γίνεται μνεία, στον κανονισμό (ΕΟΚ) αριθ. 1836/82, της τιμής παρέμβασης ή της τιμής αναγωγής.  Άρθρο 2  Στην περίπτωση χορήγησης επισιτιστικής βοήθειας με τη μορφή σιτηρών που προέρχονται από τα αποθέματα παρέμβασης, και κατά παρέκκλιση από το άρθρο 12 παράγραφος 5 του κανονισμού (ΕΟΚ) αριθ. 1974/80, το συμβόλαιο ασφάλειας που συνάπτεται από τον υπερθεματιστή πρέπει να περιλαμβάνει ρήτρα σύμφωνα με την οποία, σε περίπτωση απώλειας ή αλλοίωσης του εμπορεύματος, ο ασφαλιστής καταβάλλει στον οργανισμό παρέμβασης που είναι επιφορτισμένος με την πληρωμή αποζημίωση που καλύπτει την αξία του προϊόντος, δηλαδή την τιμή αγοράς στην παρέμβαση που εφαρμόζεται την ημέρα της παραλαβής για την εν λόγω ποσότητα και για ισοδύναμη ποιότητα, σύμφωνα με το άρθρο 1 παράγραφος 1 και 3 της απόφασης 85/329/ΕΟΚ, όσον αφορά τον σκληρό σίτο, και σύμφωνα με τα άρθρα 1 και 3 του κανονισμού (ΕΟΚ) αριθ. 2124/85, όσον αφορά τα άλλα σιτηρά εκτός από τον σκληρό σίτο.  Άρθρο 3  Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Νοεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 202 της 9. 7. 1982, σ. 23.  (4) ΕΕ αριθ. L 169 της 29. 6. 1985, σ. 73.  (5) ΕΕ αριθ. L 169 της 29. 6. 1985, σ. 94.  (6) ΕΕ αριθ. L 198 της 30. 7. 1985, σ. 31.  (7) ΕΕ αριθ. L 192 της 26. 7. 1980, σ. 11.  (8) ΕΕ αριθ. L 334 της 21. 11. 1981, σ. 27.  (9) ΕΕ αριθ. L 174 της 14. 7. 1977, σ. 18.  (10) ΕΕ αριθ. L 181 της 21. 7. 1977, σ. 26.